Teniu acne i us preocupa perquè teniu la sensació que cada dia us surten més grans?
Diuen que és millor no tocar-los, però us amoïna pensar que potser quedin marques?
Esteu buscant un tractament efectiu que els pugui eliminar?
L'acne és un trastorn de la pell molt freqüent que comporta l'aparició de grans i punts negres a la cara, però també a l'esquena, al coll i al tòrax.
Principalment, afecta adolescents i adults joves i té tendència a millorar després dels 30 anys d'edat.
Tot i que no es tracta d'un trastorn greu, la seva aparició pot comportar un impacte a les persones afectades.
Hi ha diferents tractaments disponibles que es recomanen en funció de la gravetat de l'acne i de si s'acompanya d'inflamació.
En qualsevol cas, s'ha de tenir en compte que la cura i higiene de la pell és fonamental.
A quest document explica per què es produeix l'acne i com es desenvolupa, quins medicaments hi ha disponibles i quines precaucions i recomanacions s'han de seguir.
En el desenvolupament de l'acne, hi estan implicats diferents processos:
A banda dels factors hormonals, hi ha altres factors externs que també tenen un paper destacat com són els productes cosmètics i l'estrès.
L'ús de cosmètics de base oliosa pot contribuir al desenvolupament de l'acne i empitjorar les lesions ja existents.
Per això, es recomana utilitzar productes cosmètics de base aquosa o els que no afavoreixen l'aparició de greix com els oil-free.
De moment, no és clar que els aliments rics en greixos, com la xocolata, els embotits o la llet, incrementin el risc d'aparició de l'acne.
Sempre es recomana tenir cura de la pell i l'ús de productes o preparats específics per a l'acne de venda lliure a la farmàcia.
En els casos lleus es poden fer servir preparats que s'apliquen de forma local a la pell i que poden incloure alguns medicaments com l'àcid salicílic, el peròxid de benzoïl o el sulfur, entre altres.
Tot i això, l'efectivitat real d'aquests productes és limitada.
En casos més greus i en funció de si l'acne produeix inflamació o no, es poden utilitzar diferents medicaments d'aplicació tòpica (cremes, gels, etc.) o orals (comprimits, càpsules).
El vostre metge us recomanarà el tractament més adient.
Independentment de la gravetat de l'acne, un dels aspectes més importants és tenir cura de la pell.
Per fer-ho cal seguir les recomanacions següents:
Aquest tipus d'acne es caracteritza per la presència de punts blancs o negres sense envermelliment o inflamació de la pell.
El tractament recomanat és l'ús de retinoides (compostos derivats de la vitamina A) d'administració tòpica.
Alguns exemples d'aquests fàrmacs són l'adapalè, la tretinoïna o el tazarotè i necessiten recepta mèdica per a la seva dispensació.
Aquests medicaments estan disponibles en forma de gel o crema, i habitualment s'apliquen sobre la pell un cop al dia.
Poden produir irritació i, en cas que aquesta sigui greu, se'n pot reduir l'ús a dies alterns.
Mentre duri el tractament, cal utilitzar sempre un crema de protecció solar abans de l'exposició al sol.
Els casos d'acne associat a inflamació es tracten habitualment amb retinoides tòpics, antibiòtics tòpics (que requereixen recepta mèdica) o peròxid de benzoïl, freqüentment s'utilitzen en combinació.
El peròxid de benzoïl s'aplica habitualment dos cops al dia.
Es tracta d'un agent irritant i que pot fer envermellir la pell, escamar-la i fins i tot decolorar els teixits i el cabell.
Els antibiòtics tòpics (per exemple: eritromicina o clindamicina) controlen el creixement de bacteris a la pell i, per tant, redueixen la inflamació.
En els casos d'acne greu pot ser necessari l'ús d'antibiòtics administrats per via oral, la isotretinoïna, un potent retinoide que també s'administra per via oral, i en dones els contraceptius hormonals orals.
Els antibiòtics actuen disminuint el creixement bacterià associat a l'acne i disminueixen la inflamació.
Aquests medicaments s'associen a efectes adversos com ara infeccions per fongs en dones (candidiasi) i a malestar estomacal.
Les tetraciclines com la doxiciclina o la minociclina són el grup d'antibiòtics que habitualment s'utilitza per a l'acne.
Aquests medicaments estan contraindicats durant l'embaràs, la lactància materna i, en general, es recomana administrar-los amb l'estómac buit, entre els menjars i amb un got d'aigua (no de llet).
La isotretinoïna és un retinoide d'administració oral potent i altament efectiu per al tractament de l'acne greu.
Habitualment s'administra un o dos cops al dia amb el menjar durant un total de vint setmanes.
El vostre dermatòleg establirà la dosi més adequada i farà un seguiment estricte del tractament.
La isotretinoïna pot comportar alguns efectes adversos, com ara:
Durant l'embaràs, la isotretinoïna pot comportar avortaments i malformacions molt greus en el nadó.
Per aquest motiu, en cas que el dermatòleg consideri apropiat el seu ús, les dones en edat fèrtil s'han de comprometre a complir unes estrictes normes del programa de prevenció d'embaràs.
En aquest sentit, cal utilitzar com a mínim un mètode anticonceptiu i preferiblement dos, un dels quals ha de ser un mètode de barrera (per exemple: preservatiu) durant com a mínim un mes abans d'iniciar el tractament, durant tot el tractament i com a mínim un mes després d'haver-lo acabat.
Paral·lelament, es realitzaran proves d'embaràs sota supervisió mèdica abans del tractament, de forma periòdica durant el tractament i un cop aquest hagi finalitzat.
Els estrògens (hormones sexuals femenines) que contenen poden compensar els efectes dels andrògens (hormones sexuals masculines), responsables en part del desenvolupament de l'acne.
En algunes formes d'acne moderat-greu el metge pot prescriure anticonceptius a les dones.
Malgrat això, no tots els anticonceptius funcionen i n'hi ha que poden empitjorar les lesions, com ara alguns dispositius intrauterins i els injectables.
Si esteu prenent anticonceptius i teniu acne podeu consultar al vostre metge sobre quina és l'opció més apropiada en el vostre cas.
Independentment del tractament utilitzat, cal un mínim de quatre setmanes per notar una millora de l'acne.
Habitualment s'observen resultats després de sis setmanes de tractament, però es poden necessitar més de quatre mesos per a una resposta òptima i una pell sense grans.
Societat Catalana de Medicina Familiar i Comunitària. (català i castellà)
Biblioteca Nacional de Medicina dels Estats Units. (castellà)